b"\n_START_ARTICLE_\nAbadia de Sankt Gallen\n_START_SECTION_\nHist\xc3\xb2ria\n_START_PARAGRAPH_\nEl monestir va ser fundat l'any 613 i va adoptar el nom de Sant Gal, per un monjo irland\xc3\xa8s. Durant el regnat de Pip\xc3\xad el Breu es va fundar la famosa escola de Sant Gal, en la qual les arts, les lletres i les ci\xc3\xa8ncies floriren. Sota el govern de l'abat Waldo de Reichenau (740-814) es van copiar nombros\xc3\xadssims manuscrits, formant aix\xc3\xad una nodrida biblioteca. Monjos molts d'ells irlandesos i saxons es van establir a l'Abadia per dedicar-se a la c\xc3\xb2pia de manuscrits._NEWLINE_A petici\xc3\xb3 de Carlemany, el Papa Adri\xc3\xa0 I va enviar gran quantitat de salm\xc3\xb2dia des de Roma, que van propagar l'\xc3\xbas del cant gregori\xc3\xa0._NEWLINE_Al segle XIII, L'abadia i la ciutat principat independent estaven regides pels abats, que van adoptar el t\xc3\xadtol de Pr\xc3\xadnceps del Sacre Imperi Rom\xc3\xa0._NEWLINE_Sota els auspicis de l'abat Pius (1630-1674) van comen\xc3\xa7ar a imprimir llibres a l'abadia. El 1712, L'abadia va patir el saqueig i l'espoli de gran part dels seus tresors, sent portades moltes obres a Zuric i Berna._NEWLINE_En l'actualitat queda poc del monestir medieval original. La major part de les estructures, inclosa la catedral, fou reedificat en un estil tardobarroc."